เมื่อประมานวันที่ 7 พค. ที่ผ่านมาโดนแมวกัด (ไม่เคยฉีดวัคซีนพิษสุนัขบ้า) เลยรีบไปพบแพทย์ได้ฉีดกระตุ้นบาดทะยัก และฉีดวัคซีนพิษสุนัขบ้า1เข็ม ต่อมาวันที่ 10 และ 14 พค. ได้ฉีดอีก รวมเป็น 3 เข็ม วันนี้วันที่ 23 พค. โดนกัดซ้ำมีแผลเลือดออกเล็กน้อย ต้องไปรับการฉีดใหม่ไหมคะ หรือไม่ต้อง รบกวนด้วยคะ. ขอบพระมาก
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดจำนวน 3 เข็มไปแล้วเมื่อวันที่ 14 มิ.ย. (หรือ พ.ค. ?) เมื่อโดนสุนัขกัดซ้ำอีกในวันนี่วันที่ 23 มิ.ย. (ไม่ใช่ พ.ค.ค่ะ) ไม่จำเป็นต้องเริ่มต้นฉีดใหม่หรือฉีดเพิ่มแต่อย่างใด ให้ไปฉีดเข็มที่ 4 ตามกำหนดนัดเดิม คือในวันที่ 5 ก.ค. ค่ะ โดยวัคซีนที่ได้ฉีดไปแล้วจะสามารถช่วยป้องกันการเกิดโรคจากการถูกกัดในครั้งนี้ได้ค่ะสำหรับวัคซีนบาดทะยักก็เช่นกัน ไม่จำเป็นต้องฉีดเพิ่มอีกอย่างไรก็ตาม หากมีบาดแผล ก็ควรดูแลบาดแผลด้วยค่ะ โดยหากมีเลือดออก ก็ต้องล้างบาดแผลให้สะอาด ด้วยการฟอกด้วยสบู่หรือน้ำยาฆ่าเชื้อให้สะอาด และใส่ยาฆ่าเชื้อ เช่น โพวิโดน-ไอโอดีน เป็นต้น แล้วเช็ดทำความสะอาดแผลต่อด้วยน้ำเกลือทุกวัน หลีกเลี่ยงไม่ให้แผลโดนน้ำจนกว่าจะหายค่ะ